«Οπτικοακουστικές αναπαραστάσεις της πόλης»

ΦΟΙΤΗΤΙΚΟΣ ΔΙΑΓΩΝΙΣΜΟΣ ΤΑΙΝΙΩΝ ΝΤΟΚΥΜΑΝΤΕΡ

ΜΕ ΘΕΜΑ ΤΗΝ ΠΟΛΗ ΚΑΙ ΤΗΝ ΑΡΧΙΤΕΚΤΟΝΙΚΗ

Στο διάστημα 24 έως τις 27 Σεπτεμβρίου 2015, διοργανώνεται στο Βόλο το 4ο Πανελλήνιο Συνέδριο Πολεοδομίας, Χωροταξίας και Περιφερειακής Ανάπτυξης από το Τμήμα Μηχανικών Χωροταξίας, Πολεοδομίας και Περιφερειακής Ανάπτυξης (ΤΜΧΠΠΑ), της Πολυτεχνικής Σχολής του Πανεπιστημίου Θεσσαλίας. Στο πλαίσιο του συνεδρίου αυτού, το ΤΜΧΠΠΑ, σε συνεργασία με το Εργαστήριο Περιβαλλοντικής Επικοινωνίας και Οπτικοακουστικής Τεκμηρίωσης (ΕΠΕΟΤ) του Τμήματος Αρχιτεκτόνων Μηχανικών του ΠΘ, οργανώνει Φοιτητικό Διαγωνισμό Ταινιών Ντοκυμαντέρ με τίτλο «Οπτικοακουστικές αναπαραστάσεις της πόλης» και αντικείμενο την πόλη και την αρχιτεκτονική.

KANONIΣMOΣ ΔIEΞAΓΩΓHΣ ΤΟΥ ΔΙΑΓΩΝΙΣΜΟΥ

**Άρθρο 1**

Τα έργα ντοκιμαντέρ για να συμμετάσχουν στο διαγωνισμό, πρέπει να πληρούν τις εξής προϋποθέσεις:

α) Να έχουν διάρκεια μέχρι δεκαπέντε (15’) λεπτά.

β) Να έχουν ολοκληρωθεί μέχρι τις 8 Ιουνίου 2015.

Δικαίωμα συμμετοχής στο Διαγωνισμό έχουν οι φοιτητές τμημάτων ΑΕΙ και ΤΕΙ και σπουδαστές ΙΕΚ του ελληνικού χώρου καθώς και φοιτητές αντίστοιχων ιδρυμάτων του εξωτερικού

**Άρθρο 2**

Για τη συμμετοχή στο Διαγωνισμό απαιτείται:

α. η υποβολή αίτησης συμμετοχής που περιλαμβάνει έγγραφη δήλωση του δημιουργού. Στη δήλωση αυτή πρέπει να αναφέρονται: Ι) αναλυτική κατάσταση των συντελεστών της ταινίας, ΙΙ) τα τεχνικά ταινίας, ΙΙΙ) πρόσθετα στοιχεία που αφορούν την ταινία και τους δημιουργούς της

β. Η αίτηση συμμετοχής μαζί με την ταινία σε μορφή DVD κατατίθεται στη Γραμματεία του Συνεδρίου, Υπόψη Νεοκλή Μαντά, ΤΜΧΠΠΑ, Πολυτεχνική Σχολή Πανεπιστημίου Θεσσαλίας, Πεδίο Άρεως, Βόλος 38334, μέχρι τις 8 Ιουνίου 2015 (με σημείωση: Για το Φοιτητικό Διαγωνισμό Ταινιών). Οι ταινίες πρέπει να συνοδεύονται από το απαραίτητο πληροφοριακό υλικό (φωτογραφίες, κείμενα αφήγησης ή διαλόγων σε ηλεκτρονική μορφή, και συμπληρωματικό διαφημιστικό υλικό της ταινίας, αν υπάρχει)

Τα DVD και το πληροφοριακό υλικό, μετά το τέλος του 4ου Πανελλήνιου Συνέδριου Πολεοδομίας, Χωροταξίας και Περιφερειακής Ανάπτυξης, παραμένουν στο αρχείο του ΕΠΕΟΤ.

**Άρθρο 3**

α) Οι ταινίες που θα προβληθούν στο πλαίσιο του 4ου Πανελλήνιου Συνέδριου Πολεοδομίας, Χωροταξίας και Περιφερειακής Ανάπτυξης , επιλέγονται από επταμελή επιτροπή.

β) Ο κατάλογος των ταινιών που θα επιλεγούν για να προβληθούν στο 4ο Πανελλήνιο Συνέδριο Πολεοδομίας, Χωροταξίας και Περιφερειακής Ανάπτυξης θα ανακοινωθούν στις 22 Ιουλίου 2015.

γ) Με απόφαση της επιτροπής επιλογής, δύνανται να απονέμονται οικονομικά ή τιμητικά βραβεία από χορηγούς ή άλλους φορείς. Θα απονεμηθεί και ένα Βραβείο Κοινού.

**Άρθρο 4**

Η συμμετοχή στο Φοιτητικό Διαγωνισμό Ταινιών Ντοκυμαντέρ προϋποθέτει αποδοχή του Κανονισμού αυτού και της διαδικασίας επιλογής του προγράμματος όπως αυτή περιγράφεται σε αυτόν.

Πληροφορίες για ό, τι αφορά στη διοργάνωση μπορείτε να βρείτε στη διεύθυνση http://conferenceprd4.prd.uth.gr/, καθώς και στα τηλέφωνα 2421074494 (Εύα Ψαθά) και 2421074399 (Νεοκλής Μαντάς). Μπορείτε επίσης να στείλετε e-mail στη διεύθυνση [conferenceprd4@uth.gr](mailto:conferenceprd4@uth.gr).